open-index/open-wikipedia-markdown huggingface dataset:
Estadio Pocitos

**Estadio Pocitos** var knattspyrnuvöllur í Montevídeó í Úrúgvæ. Hann var heimavöllur félagsins Nacional frá 1921 til 1933 þegar það flutti sig alfarið á Estadio Centenario. Völlurinn er kunnastur í knattspyrnusögunni fyrir að þar var fyrsta markið í sögu HM í knattspyrnu skorað.

## Saga
*Estadio Pocitos* var teiknaður af arkitektinum Juan Antonio Scasso sem jafnframt var formaður *Nacional*. Hönnun hans tók mið af forn-grískum leikvöngum þar sem áhorfendur mynduðu skeifu umhverfis leikvanginn. Völlurinn varð fljótlega alltof lítill fyrir heimaliðið sem stefndi á að flytja sig á stærri völl. Þegar ákveðið var að HM í knattspyrnu 1930 færi fram í Úrúgvæ var um leið ljóst að nýr og gríðarstór leikvangur risi í borginni og að *Nacional* myndi færi sig þangað.

Framkvæmdatíminn við nýja þjóðarleikvanginn var knappur og að lokum varð ljóst að *Estadio Centenario* yrði ekki tilbúinn í tíma. Upphafsleikir heimsmeistaramótsins urðu því að fara fram á eldri völlum. Tveir leikir voru spilaðir á Estadio Pocitos, annars vegar leikur Frakklands og Mexíkó sem var annar af opnunarleikjum mótsins. Hinn var leikur Rúmeníu og Perú daginn eftir. Samkvæmt opinberum tölum (sem eru nokkuð málum blandnar) mættu 4.444 áhorfendur á fyrri leikinn en 2.549 á þann seinni.

Fyrsta markið í sögu HM í knattspyrnu var skorað í leik Frakklands og Mexíkó af Lucien Laurent. Árið 2006 tilkynnti úrúgvæski arkitektinn  Héctor Enrique Benech þá niðurstöðu sína að honum hefði tekist með hjálpa gervihnattamynda að finna staðinn þaðan sem fyrsta mark HM hefði verið skorað, en völlurinn sjálfur hvarf undir íbúabyggð fljótlega eftir að Nacional flutti þaðan árið 1933.
Sveinn Aron Guðjohnsen

**Sveinn Aron Guðjohnsen** (f. 12. maí 1998) er íslenskur knattspyrnumaður sem spilar fyrir norska félagið Sarpsborg 08 FF. 

Sveinn var kallaður í fyrsta skipti  A-landsliðið fyrir leik á móti Englandi í þjóðadeildinni í nóvember 2020. Hann lagði upp mark fyrir bróður sinn Andra Lucas í undankeppni HM 2022.

Foreldrar Sveins Arons eru Eiður Smári Guðjohnsen og Ragnhildur Sveinsdóttir. Bræður hans eru Daníel Tristan Guðjohnsen og Andri Lucas Guðjohnsen. Arnór Guðjohnsen er afi hans.
Lucien Laurent

**Lucien Laurent** (f. 10. desember 1907 - 11. apríl 2005) var franskur knattspyrnumaður sem kunnastur er fyrir að skora fyrsta markið í sögu heimsmeistarakeppninnar í knattspyrnu.

## Ævi og ferill

Lucien Laurent fæddist í einu af úthverfum Parísar. Eldri bróðir hans, Jean Laurent, var einnig knattspyrnumaður og voru þeir báðir í franska landsliðinu á HM 1930.

Frá 1921-30 lék Laurent með hálf-atvinnumannaliðinu *CA Paris-Charenton* samhliða störfum sínum hjá Peugeot-verksmiðjunum. Þar sem hann taldist áhugamaður fékk hann einungis greitt vinnutap frá Franska knattspyrnusamnbandinu fyrir ferð sína á heimsmeistaramótið. Frá 1930 lék hann sem atvinnumaður fyrir fjölda félaga uns hann lagði skóna á hilluna árið 1946. Á árum seinni heimsstyrjaldarinnar þjónaði Laurent í hernum og var stríðsfangi Þjóðverja í þrjú ár frá 1940-43.

Laurent lék tíu landsleiki á árunum 1930 til 1934 og skoraði í þeim tvö mörk. Hann ritaði nafn sitt í knattspyrnusöguna þegar hann skoraði fyrsta markið í sögu HM í 4:1 sigri á Mexíkó. Fjórum árum síðar var Laurent aftur í landsliðshópnum á HM á Ítalíu en kom ekki við sögu vegna meiðsla. Hann var eini leikmaðurinn úr franska landsliðinu frá 1930 sem lifði það að sjá þjóð sína vinna HM 1998.
Svörtu hlébarðarnir

**Svörtu hlébarðarnir** (e: *Black Panther Party* (BPP), upphaflega *Black Panther Party for Self-Defense*) voru samtök sem voru stofnuð 15. október árið 1966 í Oakland, Kaliforníu. Stofnendur samtakanna voru Bobby Seale og Huey P. Newton. Hugmyndafræði samtakanna og baráttuaðferðir voru sóttar til *Black Power*-hreyfingarinnar, hugsuða og aðgerðarsinna á borð við Malcolm X og Stokely Charmichael. Svortu hlébarðarnir voru ein mikilvægasta hreyfingin sem spratt úr hinu Nýja vinstri í Bandaríkjunum á sjöunda og áttunda áratugnum. 

Upphaflegur tilgangur samtakanna var að vakta hverfi blökkumanna til þess að vernda þá gegn lögregluofbeldi í Oakland. Samtökin þróuðust hins vegar í marxískan byltingarhóp og börðust fyrir réttindum allra minnihlutahópa Bandaríkjanna. Samtökin dreifðust síðar til annarra landa, þar á meðal til Bretlands og Alsír. Ágreiningur á milli Huey P. Newton og Eldridge Cleaver, „upplýsingaráðherra“ samtakanna (e. *Minister of Information*) BPP, um stjórnskipulag samtakanna leiddi til skiptingu meðlima BPP í tvær fylkingar. Í kjölfar klofningsins fór að halla undan fæti samtakanna og liðu þau formlega undir lok árið 1982.

## Saga
### Bandaríska alríkislögreglan gegn BPP
Árið 1969 lýsti J. Edgar Hoover, yfirmaður Bandarísku alríkislögreglunnar, BPP sem stærstu ógninni sem stafaði að þjóðaröryggi Bandaríkjanna. Á næstu árum voru samtökin undir stöðugu eftirliti alríkislögreglunnar. Þetta eftirlit fór fram í gegnum COINTELPRO (dregið af skammstöfun fyrir *Counter Intelligence Program*) aðgerðina sem beindist að ýmsum hópum mótmælenda og aðgerðarsinna. Aðgerðin fól í sér eftirliti og njósnum, en einnig sálfræðilegum hernaði flugumanna sem dreifðu ósætti og úlfúð í röðum róttæklinga, t.d. með því að falsa bréf og skjöl. 

Svörtu hlébarðarnir voru eitt helsta skotmark COINTELPRO aðgerðarinnar. Meðal annars voru varaformaður BPP, Fred Hampton, og lífvörður hans voru drepnir í húsleit lögreglu á heimili Hampton 4 desember 1969. Húsleitin var hluti af aðgerð alríkislögreglunnar. Sjálfstæð rannsókn á atburðunum sýndi að lögreglan hafði hleypt af 80 skotum meðan Hampton eða lífvörður hans höfðu aðeins hleypt af einu skoti. Atburðinum var því lýst sem lögregluaftöku án dóms og laga.

## Tilvísanir
Bernd Schuster

**Bernd Schuster** ( fæddur 22 Desember 1959) er þýskur fyrverandi knattspyrnumaður sem gerði garðinn frægan á frá 1980-1990, og vann fjölda titla í La Liga fyrir bæði Barcelona og Real Madrid. Hann var miðjumaður og var kallaður  “der Blonde Engel” (*ljóshærði engillinn*). Eftir að hann hætti að spila hóf hann að þjálfa og stýrði meðal annars Real Madrid til deildarmeistaratitils leiktíðina 2007–08 .

## Viðurkenningar

### Barcelona
* La Liga: 1985
* **Konungsbikarinn** *(Copa Del Rey)*: 1980–81, 1982–83, 1987–88
* Evrópukeppni bikarhafa: 1982
* Evrópukeppni bikarhafa: 1967
### Real Madrid
* La Liga: 1989, 1990
* **Konungsbikarinn** *(Copa Del Rey)*: 1989
### Athletico Madrid
* **Konungsbikarinn** *(Copa Del Rey)*: 1991, 1992
### Titlar unnir með Þýska Landsliðinu
* EM 1980 *Evrópumeistari*
### Viðurkenningar
* Gullknötturinn (Ballon d'Or) (*2.sæti*) 1980

## Heimildir
*https://web.archive.org/web/20100614014832/http://www.tyskfotboll.se/spelare/schuster.html
Verðlaun Jóns Sigurðssonar

**Verðlaun Jóns Sigurðssonar** hafa verið veitt árlega frá 2008 af Forsætisnefnd Alþingis á Hátíð Jóns Sigurðssonar sem haldin er í Jónshúsi í Kaupmannahöfn. Verðlaunin eru veitt einstaklingi sem unnið hefur verk sem tengjast hugsjónum og störfum Jóns Sigurðssonar. Þau geta jöfnum höndum verið á sviði fræðistarfa, viðskipta eða mennta- og menningarmála. Eftirfarandi einstaklingar hafa fengið verðlaunin:

* 2008 - Guðjón Friðriksson sagnfræðingur.
* 2009 - Erik Skyum-Nielsen prófessor og þýðandi.
* 2010 - Sören Langvad forstjóri, byggingarverkfræðingur.
* 2011 - Vigdís Finnbogadóttir fyrrv. forseti Íslands.
* 2012 - Pétur M. Jónasson prófessor, vatnalífræðingur.
* 2013 - Erling Blöndal Bengtsson sellóleikari.
* 2014 - Bertel Haarder fyrrv. menntamálaráðherra Danmerkur.
* 2015 - Sigríður Eyþórsdóttir kórstjóri.
* 2016 - Dansk-Islandsk Samfund
* 2017 - Annette Larsen bókmenntafræðingur.
* 2019 - Tryggvi Ólafsson myndlistarmaður.
* 2020 - Vibeke Nörgaard Nielsen rithöfundur og kennari.
* 2021 - Auður Hauksdóttir fyrrverandi prófessor í dönsku.
* 2022 - Gunnar Þór Bjarnason, sagnfræðingur
* 2023 - Herdís Steingrímsdóttir, hagfræðingur
* 2024 - Birgir Thor Møller, kvikmyndafræðimgur og menningarmiðlari
* 2025 - Íslenski söfnuðurinn í Kaupmannahöfn

## Tengill
* Verðlaun Jóns Sigurðssonar á heimasíðu Jónshúss.
Þjóðadeild UEFA

**Þjóðadeildin** (*The UEFA Nations League*) er keppni í evrópskri knattspyrnu sem fer fram milli A-landsliða karla.

Deildin hófst árið 2018 og var henni ætlað að koma að mestu í stað vináttulandsleikja. Deildin skiptist í undirdeildir og spila sigurvegarar úr deild A í lokakeppni. 4 lið geta unnið sæti á evrópumótinu í knattspyrnu, EM í gegnum útsláttarkeppni. 

## Skipulag
55 lið keppa í 4 deildum eftir styrkleikaflokkum: 

12 í A-deild, 12 í B-deild, 15 í C deild og 16 í D deild. Lið geta fallið um deild og farið upp um deild.

Deildin fer fram frá september til nóvember og í júní. Meistarar eru krýndir annað hvert ár.
### Gagnrýni
Kevin De Bruyne gerði lítið úr mikilvægi leikjanna og kallaði Þjóðadeildina *upphafna vináttulandsleiki* og var óánægður með fylgjandi álag í framhaldi af deildakeppni.

## Ísland
Íslenska karlalandsliðið í knattspyrnu hóf fyrstu 2 keppnirnar í A-deild en féll niður í B-deild haustið 2020. 

## Meistarar
*2019: Portúgal
*2021: Frakkland
*2023: Spánn
*2025: Portúgal

## Tilvísanir
Tucker Carlson

**Tucker Swanson McNear Carlson** (fæddur 16. maí 1969) er bandarískur íhaldsmaður, sjónvarpsmaður, stjórnmálaskýrandi og rithöfundur. Carlson starfaði fyrir ýmsar sjónvarpsstöðvar, þar á meðal CNN og MSNBC, þar til hann byrjaði sem stjórnmálaskýrandi fyrir Fox News árið 2009. Hann stjórnaði pólitíska umræðuþættinum *Tucker Carlson Tonight* á Fox News frá 14. nóvember 2016 til 24. apríl 2023.

## Tucker Carlson Tonight
Frá og með árinu 2020 hefur *Tucker Carlson Tonight* verið með stærsta áhorfendahópinn af öllum fréttaþáttum í Bandaríkjunum. Í þáttunum hefur Tucker Carlson sagt álit sitt á stjórnmálum, innflytjendum, þungunarrofi, kynþáttaátökum, utanríkisstefnu Bandaríkjanna, ásamt ýmsu öðru, sem hefur valdið miklum deilum. Hann hefur opinberlega talað gegn stefnu vinstrimanna og lýst sér sem stuðningsmanni hægri popúlista. Samtökin Politico hafa lýst Tucker Carlson sem einum áhrifamesta talsmanni Donalds Trumps Bandaríkjaforseta og stjórnmálastefnu hans. Donald Trump hefur viðurkennt að hann horfi reglulega á *Tucker Carslon Tonight* og það er vitað að álit Tuckers Carlsons hefur haft áhrif á ákvarðanir og stefnu Trumps.

Carlson hætti störfum hjá Fox News þann 23. apríl árið 2023. Starfslok hans hjá fyrirtækinu komu stuttu eftir að Fox féllst á að greiða kosningavélaframleiðandanum Dominion Voting Systems andvirði um 107 milljarða króna í bætur vegna ósanninda sem sem margir fjölmiðlamenn Fox breiddu út um að Dominion hefði beitt vélum sínum til að stuðla að svindli í bandarísku forsetakosningunum 2020.

## Stjórnmál
Tucker Carlson var upphaflega talsmaður frjálslyndrar efnahagsstefnu en nú myndi hann hins vegar gagnrýna hugmyndafræði frjálslyndra og kalla hana verkfæri elítunnar til að ræna auði Bandaríkjamanna. Carlson gerðist virkur fylgismaður verndarstefnunnar sem byggist á þeim grundvelli að Bandaríkin hafi tapað á því að taka virkan þátt í alþjóðamálum og viðskiptum og ættu þar af leiðandi að draga sig til baka á alþjóðavettvangi. Carlson hefur talað gegn frjálsri verslun og innrásum Bandaríkjanna í Miðausturlönd.

## Tilvísanir
Tengi

**Tengi ehf.** er íslensk verslun sem selur hreinlætistæki, baðherbergisvörur, vaska og tæki í eldhúsið sem og vörur sem við koma pípulagningariðnaðinum.

Það er fjölskyldufyrirtæki og var stofnað árið 1981 af hjónunum Sigurjóni G. Sigurjónssyni og Önnu Ásgeirsdóttur.
Fyrirtækið var fyrst staðsett í bílskúr eiganda, en seinna var það flutt á Nýbílaveg 18 í Kópavogi.
Árið 1995 flutti fyrirtækið svo á smiðjuvegi 11 í Kópavogi en eftir 10 farsæl ár þar var fyrirtækið flutt í nýtt húsnæði á Smiðjuvegi 76, þar sem starfsemin 
heldur áfram enn í dag.
Árið 2007 var reksturinn svo útvíkkaður enn frekar með opnun nýrrar verslunar á Akureyri, Baldursnesi 6.
Thomas Madsen-Mygdal

**Thomas Madsen-Mygdal** (24. desember 1876 – 23. febrúar 1942) var danskur stjórnmálamaður sem gegndi embætti sem forsætisráðherra Danmerkur frá 1926 til 1929.

## Ævi og ferill
Thomas Madsen-Mygdal fæddist í Hjørring á Jótlandi, sonur stjórnmálamanns og landsþingsmanns úr Radikale Venstre. Hann lauk kennaraprófi og menntaði sig því næst sem búfræðingur og stýrði um árabil landbúnaðarskóla á Fjóni.

Á yngri árum var hann virkur í Radikale ventre en sagði skilið við flokkinn og gekk til liðs við Venstre vegna ágreinings um skipulags- og landbúnaðarmál. Hann gegndi embætti landbúnaðarráðherra í ríkisstjórnum Niels Neergaard á árunum 1920-24, í fyrstu sem ráðherra utan þings en á árinu 1920 var hann kjörinn á landsþingið.

Eftir að borgaralegu flokkarnir komu sér saman um að fella ríkisstjórn Thorvalds Stauning og Jafnaðarmannaflokksins árið 1926 mynduðu Venstre og Íhaldssami þjóðarflokkurinn nýja ríkisstjórn undir forystu Madsen-Mygdal sem jafnframt gegndi embætti landbúnaðarráðherra.

Í efnahagsmálum aðhylltist Madsen-Mygdal frjálshyggju og var kunnur fyrir ummæli sín: *„Það sem ekki fær staðið á að falla“* (danska: *„Lad falde hvad ej kan stå“*). Jafnframt hvatti hann til mikils niðurskurðar í ríkisfjármálum, sem varð stjórn hans að lokum að falli. Jafnaðarmönnum tókst að fylkja alþýðunni um andstöðu við sparnaðarstefnuna og Íhaldssami þjóðarflokkurinn gat ekki sætt sig við niðurskurð til danska hersins, sem leiddi til stjórnarslita árið 1929 eftir að fjárlögin voru felld í þinginu.

Við tók löng valdaseta Jafnaðarmanna og þverrandi pólitísk áhrif Venstre. Flokkurinn reyndi að bregðast við með því að breyta skipulagi sínu og taka upp embætti formanns. Varð Madsen-Mygdal því fyrsti formaður flokksins og sat frá 1929-41, en þá hvarf hann úr forystusveit Venstre þar sem ótti hans við Sovétríkin olli því að hann þótti óþarflega hallur undir Þjóðverja. Hann lést ári síðar.

## Ítarefni
* K. Dorph-Petersen, "Th. Madsen-Mygdal", bls. 1-4 í: *Gads Danske Magasin*, 1927.

## Tilvísanir
National Right to Life Committee

**National Right to Life Committee (NRLC),** eru elstu og stærstu samtök sem berjast gegn rétti kvenna til þungunarrofs í Bandaríkjunum. Samtökin voru stofnuð árið 1968 af *The National Conference of Catholic Bishops* (NCCB, nú *United States Conference of Catholic Bishops* USCCB), samtökum kaþólskra biskupa í Bandaríkjunum. Tilgangurinn með stofnun samtakanna var að berjast fyrir réttindum ófæddra barna og "réttinum til lífs" (e: Right to Life) með því að samræma baráttu gegn lagasetningu sem lögleiddu þungunarrof í ólíkum fylkjum. Árið 1973 var skorið var á tengsl samtakanna við NCCB til þess að hægt væri að ná til víðtækari hóps en aðeins kaþólikka. Á níunda og tíunda áratugnum voru NRLC talin meðal áhrifamestu þrýstihópa í Washington D.C. Samtökin starfa í 3.000 deildum í öllum fylkjum Bandaríkjanna. 

## Aðgerðir samtakanna
Aðgerðir samtakanna hafa að mestu um að koma boðskap sínum á framfæri með því að dreifa upplýsingum sem hvöttu gegn þungunarrofi. Samtökin börðust gegn lagafrumvörpum sem lögleiddu eða rýmkuðu aðgengi kvenna að þungunarrofi. Eftir dóm hæstaréttar Roe v Wade (1973), sem úrskurðaði að lög sem bönnuðu þungunarrof brytu friðhelgisákvæði stjórnarskrárinnar, einbeittu NRLC sér að því að fá dóminum hnekkt. Um leið skáru samtökin á tengsl sín við Kaþólsku kirkjuna og höfðuðu til mótmælenda og annarra kristinna íhaldsmanna sem börðust fyrir "réttinum til lífs" og gegn rétti kvenna til þungunarrofi. Samtökin beittu sér meðal annars fyrir því að fá samþykktan viðauka við stjórnarskrána sem tryggði "rétti til lífs" (e: *Human Life Amendment*).

Samtökin uxu hratt á áttunda áratugnum og árið 1980 voru félagar þeirra orðnir alls 11 milljón og tekjur samtakanna 1,6 milljón dollarar. Í krafti vaxandi félagafjölda og fjárhagslegs styrks réðust samtökin í stærri auglýsingaherferðir, auk þess að framleiða útvarpsþætti og heimildarmyndir á borð við *Silent Scream* (1984). NRLC markaði sér sérstöðu meðal sambærilegra samtaka með því að nota lækna sem talsmenn, þar á meðal forseta samtakanna 1980-83 og 84-91, John Willkie, sem var heimilislæknir áður en hann snéri sér að baráttu gegn þungunarrofi sem fullu starfi. 

Willke gerði NRLC að áhrifamestu Lífsréttindasamtökum Bandaríkjanna. Auk auglýsingaherferða gegn þungunarrofi hvöttu samtökin ítrekað til þess að ýms lyfjafyrirtæki væru sniðgengin vegna framleiðslu á lyfjum sem notuð voru til að framkalla þungunarrof. 

## Tenglar
United States Conference of Catholic Bishops (USCCB) 

National Right to Life Committee (NRLC)

## Heimildir
Fyrirmynd þessarar síðu var síðan um *National Right to Life Committee* á ensku Wikipedia

## Tilvísanir
Forsetakosningar í Bandaríkjunum 2008

**Forsetakosningar í Bandaríkjunum 2008** fóru fram þriðjudaginn 4. nóvember 2008. Barack Obama, öldungadeildarþingmaður fyrir Illinois, og Joe Biden, öldungadeildarþingmaður fyrir Delaware, unnu sigur á John McCain, öldungadeildarþingmanni fyrir Arizona, og Sarah Palin, fylkisstjóra Alaska.

Barack Obama varð fyrstur svartra Bandaríkjamanna til að ná kjöri til forseta Bandaríkjanna.

## Prófkjör

### Demókrataflokkurinn

#### Frambjóðendur
* Sigurvegari: **[[Barack Obama]]**, öldungadeildarþingmaður fyrir Illinois (2005–2008)
** Varaforsetaefni: **[[Joe Biden]]**, öldungadeildarþingmaður fyrir Delaware (1973–2009); forsetaframbjóðandi 2008
* Mike Gravel, öldungadeildarþingmaður fyrir Alaska (1969–1981); dró framboð til baka ekki
* Hillary Clinton, öldungadeildarþingmaður fyrir New York (2001–2009); dró framboð til baka þann 7. júní 2008
* John Edwards, öldungadeildarþingmaður fyrir Norður-Karólínu (1999–2005); dró framboð til baka þann 30. janúar 2008
* Dennis Kucinich, fulltrúadeildarþingmaður fyrir Ohio (1997–2013); dró framboð til baka þann 23. janúar 2008
* Bill Richardson, fylkisstjóri New Mexico (2003–2011); dró framboð til baka þann 10. janúar 2008
* Joe Biden, öldungadeildarþingmaður fyrir Delaware (1973–2009); dró framboð til baka þann 3. janúar 2008
* Chris Dodd, öldungadeildarþingmaður fyrir Connecticut (1981–2011); dró framboð til baka þann 3. janúar 2008
* Tom Vilsack, fylkisstjóri Iowa (1999–2007); dró framboð til baka þann 23. febrúar 2007

### Repúblikanaflokkurinn

#### Frambjóðendur
* Sigurvegari: **[[John McCain]]**, öldungadeildarþingmaður fyrir Arizona (1987–2018)
** Varaforsetaefni: **[[Sarah Palin]]**, fylkisstjóri Alaska (2006–2009)
* Ron Paul, fulltrúadeildarþingmaður fyrir Texas (1996–2013); dró framboð til baka þann 12. júní 2008
* Alan Keyes, aðstoðarutanríkisráðherra fyrir alþjóðasamtakamál (1985–1987); dró framboð til baka þann 15. apríl 2020
* Mike Huckabee, fylkisstjóri Arkansas (1996–2007); dró framboð til baka þann 4. mars 2008
* Mitt Romney, fylkisstjóri Massachusetts (2003–2007); dró framboð til baka þann 7. febrúar 2008
* Rudy Giuliani, borgarstjóri New York-borgar (1993–2001); dró framboð til baka þann 30. janúar 2008
* Fred Thompson, öldungadeildarþingmaður fyrir Tennessee (1994–2003); dró framboð til baka þann 22. janúar 2008
* Duncan L. Hunter, fulltrúadeildarþingmaður fyrir Kaliforníu (1981–2009); dró framboð til baka þann 19. janúar 2008
* Tom Tancredo, fulltrúadeildarþingmaður fyrir Colorado (1999–2009); dró framboð til baka þann 10. janúar 2008
* Sam Brownback, öldungadeildarþingmaður fyrir Kansas (1996–2011); dró framboð til baka þann 18. október 2007
* Jim Gilmore, fylkisstjóri Virginíu (1998–2002); dró framboð til baka þann 14. júlí 2007

## Niðurstöður

## Sjá einnig
* Kosningar í Bandaríkjunum 2008

## Tilvísanir
Saint-Étienne

**Saint-Étienne** er borg í Austur-Frakklandi, á hásléttu Massif Central í héraðinu Auvergne-Rhône-Alpes. Hún er 55 km suðvestur af Lyon
Í borginni búa 173 þúsund (2017) en um 520 þúsund á stórborgarsvæðinu.

Saint -Étienne er gömul iðnaðar og kolaborg. Hún er nú þekkt sem miðstöð reiðhjólaframleiðslu. AS Saint-Étienne, knattspyrnulið borgarinnar hefur unnið Ligue 1 tíu sinnum.
Fredi Bobic

**Fredi Bobic** (fæddur 30. október 1971) er þýskur fyrrverandi knattspyrnumaður. Hann starfar nú sem yfirmaður knattspyrnumála hjá Eintracht Frankfurt. Sumarið 1997 kom hann með VfB Stuttgart til íslands þegar þeir spiluðu við ÍBV Í Evrópukeppni félagsliða.

## Titlar
***Stuttgart** 
***Þýska Bikarkeppnin**: (1) 1996–97
***Borussia Dortmund**
*Bundesligan:(1)  2001-2002
### Þýskaland
EM 1996 (**Gull**)

## Tenglar
*http://www.fredi-bobic.de/ 
*https://web.archive.org/web/20120504232758/http://www.vfb.de/archiv/en/aktuell/news/2010/37539.php
FK Tukums 2000

**FK Tukums 2000** er lettneskt knattspyrnufélag með aðsetur í Tukums þeir spila heimaleiki sína á Tukuma pilsētas stadions. Þeir spila í lettnesku úrvalsdeildinni sem heitir **Virslīga**.
## Árangur

## Tilvísanir

## Tenglar
* Heimasíða félagsins
SK Sturm Graz

**Sportklub Sturm Graz** er austurrískt knattspyrnufélag félagið var stofnað árið 1911. Árið 2014 féll það úr leik í 2. umferð Evrópukeppni félagsliða eftir tap gegn Breiðabliki.  

## Þekktir leikmenn

## Titlar
***Austurríska Bundesligan**: **4**
*1997–98, 1998–99, 2010–11, 2023-24
***Austurríska Bikarkeppnin**: **6**
*1995–96, 1996–97, 1998–99, 2009–10, 2017–18, 2022/23

## Tengill
* Heimasíða félagsins
FK Jelgava

*FK Jelgaca* er Lettneskt knattspyrnufélag með aðsetur í Jelgava.

## Árangur

## Titlar
***Lettneska Bikarkeppnin**: **4**
*2009–10, 2013–14, 2014–15, 2015–16

## Tilvísanir

## Tenglar
* Heimasíða félagsins
FC BATE Borisov

**FC BATE Borisov** eða *FK BATE Borisov*  er Hvít-Rússneskt knattspyrnufélag með aðsetur í Barysaw. BATE er sigursælast allra félaga í hvíta-Rússlandi, þeir hafa unnið alls 15 deildarmeistaratitla þar með talið 13 í röð. Félagið hefur fjórum sinnum unnið hvít-rússnesku bikarkeppnina og fjórum sinnum hafa þeir unnið deildarbikarinn.

BATE er eina félag Hvíta-Rússlands hingað til, sem hefur tekið þátt í riðlakeppni meistaradeildar Evrópu á árunum, 2008-2009, 2011-2012, 2012-2013,2014-2015 og 2015-2016. Með liðinu leikur Íslendingurinn Willum Þór Willumsson.
## Titlar
; **Hvít-rússneska úrvalsdeildin**
:: 1999, 2002, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018

; *Hvít-Rússneska bikarkeppnin*
:: 2005–06, 2009–10, 2014–15, 2019–20

## Árangur í deild

## Tenglar

* https://www.fcbate.by/en

## Heimildir
Jonathan Tah

**Jonathan Glao Tah**, (fæddur 11. febrúar 1996 í Stuttgart) er þýskur knattspyrnumaður sem spilar með Bayer 04 Leverkusen og þýska landsliðinu. Móðir hans er frá Þýskalandi og faðir frá Fílabeinsströndinni, hann ólst upp í Altona hverfinu í Hamborg.
Tah spilaði sína fyrstu landsleiki fyrir Þýskaland, í sigurleikjum gegn Ítalíu og Englandi árið 2016.

## Heimildir
*https://www.kicker.de/tah-jonathan/spieler
*https://web.archive.org/web/20140903224228/http://www.hsv.de/teams/meldungen/bundesliga/2014/august/jonathan-tah-und-kerem-demirbay-werden-fuer-ein-jahr-verliehen
Klaus Berntsen

**Klaus Berntsen** (12. júní 1844 – 27. mars 1927) var danskur stjórnmálamaður sem var forsætisráðherra Danmerkur frá 1910 til 1913.

## Ævi og störf
Klaus Berntsen fæddist á Fjóni inn í bændafjölskyldu sem aðhylltist kenningar Grundtvig í þjóðmálum. Hann varð pólitískur á unga aldri, gekk til liðs við Venstre og átti stóran þátt í vinsældum flokksins meðal bænda á Fjóni. Hann var einn af stofnendum *Fyns Tidende* árið 1872 en það var um áratugaskeið eitt áhrifamesta dagblað Danmerkur.

Hann var kjörinn á danska þjóðþingið árið 1873 og sat þar til 1884. Tveimur árum síðar sneri hann aftur og sat sleitulaust á þingi næstu fjörutíu árin, til 1926. Þessi 51 árs þingseta er met í danskri stjórnmálasögu.

Berntsen þótti snjall ræðumaður en pólitísk áhrif voru lengi vel takmörkuð þar sem hann tilheyrði flokknum Moderate Venstre sem var áhrifalítill lengst af sögu sinni. Árið 1908 varð hann innanríkisráðherra í stjórn Niels Neergaard og frá 1910 til 1913 gegndi hann stöðu forsætisráðherra og varnarmálaráðherra, uns stjórn hans féll og Carl Theodor Zahle tók við. Helsta afrek stjórnar Berntsen var endurskoðun stjórnarskrárinnar árið 1912 sem fól í sér ýmsar lýðræðisumbætur.

Neergaard varð forsætisráðherra í annað og þriðja sinn á árunum 1920-24 og gegndi Berntsen ráðherraembættum í þeim stjórnum. Hann lést árið 1927.

## Ítarefni
* Harald Jørgensen (ritstj.), *Tre venstremænd : en brevveksling mellem Frede Bojsen, Klaus Berntsen og Niels Neergaard*, Gad, 1962.
* Frode Aagaard, *Klaus Berntsen : Frihedens Talsmand*, Fyns Boghandels Forlag, 1944.
* Klaus Berntsen, *Erindringer*, 3. bindi, Pio, 1921-1925.
Kanadíski eyjaklasinn

**Kanadíski eyjaklasinn** eða **Heimskautaeyjar Kanada** (*The Arctic Archipelago* eða *Canadian Arctic Archipelago*) samanstendur af öllum þeim eyjum sem eru norður af meginlandi Kanada (utan Grænlands).
Svæðið þekur 1.424.500 km2 og telur 36.563 eyjar, þar af eru 94 stærri eyjar. Það er í kanadísku héruðunum Núnavút og Norðvesturhéruðunum. Íbúar eru um 14.000.

Svæðið er að mestu túndra og jöklar. Víðitegundir þrífast allra syðst þar á meðal fjallavíðir og alaskavíðir.

## Helstu eyjar
*Baffinsland
*Ellesmere-eyja
*Viktoríu-eyja 
*Devoneyja
*Bankseyja
*Qikiqtaq
*Axel Heiberg-eyja
*Melville-eyja
*Southampton-eyja
*Prins af Wales-eyja
*Bathurst-eyja
*Somerset-eyja
*Prins Patrick-eyja
*Ellef Ringnes-eyja
*Bylor-eyja
BFC Daugavpils

*BFC Daugavpil* er lettneskt knattspyrnufélag með aðsetur í Daugavpils. Þeir spila heimaleiki sína á Celtnieks stadions.

## Árangur

## Titlar
;**1. līga** (*1.deild*) **1**
:: 2013

## Tilvísanir

## Tenglar
* Heimasíða félagsins
Otto Liebe

**Carl Julius Otto Liebe** (24. maí 1850 – 5. apríl 1929) var danskur lögfræðingur sem gegndi stöðu forsætisráðherra Danmerkur í tæpa viku árið 1920.

## Ævi og störf
Carl Liebe fæddist í Kaupmannahöfn. Faðir hans var Carl Christian Vilhelm Liebe, íhaldssamur stjórnmálamaður og þingmaður. Hann lauk prófi í lögfræði frá Kaupmannahafnarháskóla og varð einn virtasti lögmaður Danmerkur. 

Árið 1920 setti Kristján 10. konungur dönsk stjórnmál í uppnám þegar hann setti af ríkisstjórn Carl Theodor Zahle vegna óánægju með hvernig hún hefði staðið að málum varðandi mögulega innlimun Suður-Jótlands. Í hans stað skipaði konungur nýja ríkisstjórn und forsæti Liebe, sem stjórna skyldi landinu fram að næstu kosningum. Liebe og aðrir ráðherrar hinna nýju stjórna voru ekki virkir þátttakendur í stjórnmálum, þótt þeir væru flestir taldir hægrisinnaðir í skoðunum.

Ákvörðun konungs mæltist illa fyrir og var talað um valdarán hans. Hörð viðbrögð verkalýðshreyfingarinnar og fleiri afla olli því að konungur skipaði þegar nýja utanþingsstjórn undir forsæti Michael Pedersen Friis. Liebe gegndi því forsætisráðherrastarfinu ekki nema í fimm daga, sem er met í danskri stjórnmálasögu. Afskiptum hans af dönskum stjórnmálum lauk með þessu. Hann lést árið 1929.
Skólabænir í Bandaríkjunum

Skipulagt bænahald í ríkisreknum skólum í Bandaríkjunum hefur verið bannað síðan 1962 með úrskurði Hæstaréttar Bandaríkjanna í máli Engel gegn Vitale. Nemendum er hins vegar heimilt að fara með bænir í einrúmi eða taka þátt í skipulögðu trúarstarfi á vegum skólayfirvalda í frítíma sínum og utan hefðbundins skólatíma. Þessar reglur eiga ekki við um einkarekna skóla eða háskóla þar sem skipulegt bænahald er leyfilegt, heldur aðeins grunn- og framhaldsskóla þar sem mætingarskylda er í gildi og nemendur eru taldir áhrifagjarnari.

## Deilur um skólabænir
Allt frá því á 18 öld var algengt að bandarískir almenningsskólar hæfu skóladaginn með bæn eða á lestri úr Biblíunni. Kaþólikkar og aðrir trúarhópar voru ósáttir með að mótmælendatrú væri gert hátt undir höfði með þessum hætti og stofnuðu sína eigin skóla. Þá varð heimakennsla algengari á 20. öldinni meðal annars vegna þessa. Árið 1949 var biblían lesin reglulega í skólum í að minnsta kosti 37 fylkjum Bandaríkjanna. Í tólf þeirra var ritningarlestur hluti af skyldunámi nemenda. Árið 1960 var biblíulestur liðinn, eða hluti af námskrá, í 42% bandarískra skóla og 50% voru með einhvers konar skipulagt trúarstarf í kennslustofum.

Árið 1962 komst Hæstiréttur Bandaríkjanna að þeirri niðurstöðu að skipulegt bænastarf stæðist ekki trúfrelsisákvæði Stjórnarskrár Bandaríkjanna. Árið 1992 komst Hæstiréttur Bandaríkjanna svo einnig að þeirri niðurstöðu að jafnvel þótt skólar skylduðu ekki nemendur til að fara með bænir heldur fengu þeir sjálfir að ákveða hvort þeir vildu taka þátt í þeim eða ekki, þá stæðist það  ekki stjórnarskrá því það einangraði nemendur frá meirihluta þeirra sem hélt áfram að biðja, og ýtti einnig undir hópþrýsting.

Fjölmargir voru ósáttir við úrskurð Héraðsdóms Bandaríkjanna árið 1962, og þá úrskurði sem síðar áttu eftir að falla og takmörkuðu enn frekar skipulagt trúarstarf í skólum, en ekki tókst að koma stjórnarskrárbreytingum í gegnum þingið til að gera skólum kleift að halda áfram að bjóða upp á skólabænir. Málið er gríðarlega umdeilt í Bandaríkjunum enn þann dag í dag þar sem mörgum þykir vegið að trúfrelsi með þessum takmörkunum. Í könnun Gallup frá árinu 2014 voru 61% Bandaríkjamanna hlynntir því að leyfa daglegar bænir í kennslustofum og 37% voru á móti því. Til samanburðar voru 70% hlynntir daglegum skólabænum árið 1999.

Umræður um skólabænir og sú skautun sem á sér stað í þeirri umræðu er gott dæmi um menningarstríðin í Bandaríkjunum. Donald Trump Bandaríkjaforseti gerði bænahald í skólum að umtalsefni í stjórnatíð sinni, líklega til að höfða til evangelískra kjósenda og annarra hópa sem hafa talað fyrir því að leyft sé að biðja í skólum. Í byrjun ársins 2020 sagðist hann ætla að draga úr fjármagni til skóla sem myndu ekki virða rétt nemenda til að iðka trú sína. Hann fundaði með fulltrúum trúarhópa og sagði í kjölfarið að stjórnvöld mættu aldrei koma á milli þjóðar og Guðs og að ríkisreknir skólar kæmu of oft í veg fyrir að nemendur gætu iðkað trú sína.

## Tilvísanir
Michael Pedersen Friis

**Michael Pedersen Friis**, betur þekktur sem **M. P. Friis**, (22. október 1857 – 24. apríl 1944) var danskur lögfræðingur sem gegndi stöðu forsætisráðherra Danmerkur í bráðabirgðaríkisstjórn í um mánaðartíma árið 1920.

## Ævi og ferill
M. P. Friis fæddist í Óðinsvéum og lauk námi í lögfræði frá Kaupmannahafnarháskóla. Áður en hann gerðist opinber embættismaður vann hann um tíma við blaðamennsku og reyndist þá aðhyllast ýmsar frjálslyndar skoðanir þrátt fyrir að teljast íhaldsmaður að öðru leyti. Til að mynda studdi hann kosningarétt kvenna.

Kristján X. konungur vék Carl Theodor Zahle úr embætti forsætisráðherra og freistaði þess að skipa íhaldssama bráðabirgðatjórn undir forystu Otto Liebe. Reiðibylgjan sem reis í landinu í kjölfar þeirrar skipunar varð til þess að konungur myndaði nýja og ópólitískar stjórn tæpri viku síðar undir stjórn M. P. Friis, sem naut virðingar þvert á hið pólitíska litróf. Megintilgangur hennar var að undirbúa nýjar kosningar í landinu og þurfti t.a.m. að gera ýmsar ráðstafanir til að íbúar nýrra landsvæða sem tilheyrt höfðu Þýskalandi fyrir heimsstyrjöldina.

Eftir kosningarnar tók stjórn Venstre undir forystu Niels Neergaard við völdum.
Dinamo Riga

**Dianmo Riga** er lettneskt íshokkífélag sem leikur í rússnesku KHL úrvalsdeildinni. Þeir spila heimaleiki sína á Arena Riga, sem tekur 10.300 áhorfendur í sæti. Dinamo Riga er  eitt fimm félaga sem spila í KHL sem ekki eru frá rússlandi.

## Þjálfarar
*Július Šupler, 22. maí 2008 – 29. Mars 2011
*Pekka Rautakallio, 27. apríl 2011 – 5 .nóvember 2012
*Artis Ābols, 5. nóvember 2012 – 30. apríl 2015
*Kari Heikkilä, júlí 2015 – 7. janúar 2016 
*Normunds Sējējs, 7. Janúar 2016 – 29 Maí 2017
*Sandis Ozoliņš, 29. Maí 2017 – 28. September 2017
*Ģirts Ankipāns, 28. September 2017 – 3 Mars 2020
*Pēteris Skudra, 20. Júlí 2020 – *núna*

## Heimasíða Stuðningsmanna
* https://dinamofans.lv
Niels Neergaard

**Niels Thomasius Neergaard** (27. júní 1854 – 2. september 1936) var danskur sagnfræðingur og stjórnmálamaður sem gegndi stöðu forsætisráðherra Danmerkur frá 1908-09 og aftur 1920-24.

## Ævi og ferill
Niels Neergaard fæddist á norðanverðu Jótlandi, sonur prests sem setið hafði á danska þinginu. Hann lauk prófi í sagnfræði og lagði einnig stund á hagfræði og stjórnmálafræði. Neergaard gekk til liðs við Venstre og var kjörinn á þing fyrir flokkinn og gegndi þingmennsku fyrst frá 1887-90 og aftur frá 1892-1932. Hann var meðlimur í Moderate Venstre og leiðtogi þess frá 1901, en það var hópur þingmanna úr röðum Venstre sem störfuðu oft náið með hægriöflunum á þingi.

Hann varð fjármálaráðherra í ríkisstjórn J. C. Christensen árið 1908, en sú stjórn varð skammlíf vegna Alberti-hneykslisins, tók Neergaard við forsætisráðherraembættinu til bráðabirgða og gegndi í um tíu mánuði. Hann varð fjármálaráðherra á ný frá 1910-13 í stjórn Klaus Berntsen. Eftir þingkosningarnar 1920, sem fram fóru í kjölfar gríðarlegra mótmæla svo jaðraði við stjórnarbyltingu, tókst Neergaard að mynda ríkisstjórn sem sat í fjögur ár. Hann átti síðar eftir að snúa aftur sem fjármálaráðherra frá 1926-29.

Neergaard var ekki talinn mikill klækjarefur í stjórnmálum en naut fremur orðspors síns sem heilindamaður.

Samhliða stjórnmálastörfum var Neergaard afkastamikill sagnfræðingur og höfðu verk hans mikil áhrif. Verk hans *Under Junigrundloven*, sem fjallaði um stjórnmálasögu áranna 1848-66 var um áratugaskeið lykilheimildin um stjórnmálaþróun Danmerkur á tímabilinu.

## Ritverk
* *Under Junigrundloven* I-II, Kaupmannahöfn 1892-1916 (prentað 1973 ISBN 87-7500-825-4)
* *Sidste Bog af Danmarks Riges Historie 1852-1864*
* *[[William Gladstone]]*, 1886.
* *R. Cobden*, 1889.

## Ítarefni
* *Kraks Blaa Bog* 1929
* Harald Jørgensen (ritstj.), *Tre venstremænd : en brevveksling mellem Frede Bojsen, Klaus Berntsen og Niels Neergaard*, Gad, 1962.
* Axel Andersen: *Fortjente personers gravsted på Københavns Kommunes kirkegårde*, Københavns Kommune 1997.
Bárður á Steig Nielsen

**Bárður á Steig Nielsen** (f. 16. apríl 1972) er færeyskur stjórnmála- og viðskiptamaður sem hefur verið leiðtogi Sambandsflokksins frá árinu 2015. Hann var lögmaður Færeyja frá 2019 til 2022. Hann er jafnframt markvörður handboltaliðsins VÍF og fyrrum leikmaður í færeyska handboltalandsliðinu.

## Menntun og viðskiptaferill
Bárður á Steig Nielsen hefur lokið fyrsta hluta náms í rekstrarbókhaldi við viðskipta- og félagsvísindadeild Árósaháskóla. Hann hefur jafnframt tekið nokkra áfanga í iðnrekstrarfræðinámi við Verslunarskóla Færeyja.

Hann hóf feril í viðskiptum sem starfsmaður hjá endurskoðunarfyrirtækinu *Rasmussen og Weihe* í Þórshöfn árin 1993–2000. Frá 2001 til 2004 vann hann sem yfirendurskoðandi hjá fyrirtækinu Kollafjord Pelagic á Kollafirði. Árið 2007 sagði hann upp embætti sínu sem fjármálaráðherra Færeyja til þess að vinna sem framkvæmdastjóri byggingaverkefnisins SMI Stóratjørn í Hoyvík, sem íslenskir viðskiptamenn höfðu skipulagt. Verkefninu var aldrei hrint í framkvæmd vegna fjármálakreppunnar 2007–08 en Nielsen hélt starfinu fram í febrúar 2009. Árin 2009–2010 var hann framkvæmdastjóri vélaverslunar í Hoyvík. Frá 2010 var hann framkvæmdastjóri símfyrirtækisins Vodafone Føroyar í Þórshöfn.

Nielsen hefur átt sæti í framkvæmdastjórn Vágaflugvallar, Kollafjord Pelagic og nokkurra annarra verslunarfélaga í Þórshöfn.

## Stjórnmálaferill
Bárður á Steig Nielsen sat á færeyska þinginu fyrir kjördæmið  Norðurstreymoy á árunum 2002–2004 og 2004–2008. Hann var fjármálaráðherra í fyrstu ríkisstjórn Jóannesar Eidesgaard frá 2004 en sagði af sér til að taka við stjórn Stórutjarnarframkvæmdanna, sem runnu að endingu út í sandinn vegna fjármálakreppunnar. Í mars árið 2015 var hann kjörinn varaformaður Sambandsflokksins og í október sama ár var hann kjörinn formaður.

## Tilvísanir
FC Daugava

**FC Daugava** er lettneskt knattspyrnufélag með aðsetur í borginni Daugava. Félagið var stofnað árið 1944 .

## Saga
Árið 2006 keypti rússneski auðmaðurinn Igor Malishkov félagið. Hann breytti nafni félagsins í **FC Daugava**. Hann fór einnig að taka til í innviðum félagsins og hóf að skypuleggja byggingu að nýjum leikvangi. Malishkov réð rússan Sergei Petrenko sem þjálfara liðsins, hann hafði náð gríðalega góðum árangri sem þjálfari FC Torpedo Moskva, hann sagði þó upp störfum af fjölsylduástæðum. í júní árið 2007 var Igor Gamula ráðinn til starfa, enn hann hóf þó ekki að stýra liðinu fyrr enn í ágúst árið 2008.

19.júlí árið 200 var Daugava Stadium formlega opnaður. það sama ár báru þeir sigur úr bítum í lettnesku bikarkeppninni í fyrsta sinn í sög félagsins. 88.febrúar árið 2009 lenti félagið í fjárhagserfiðleikum og var sameinað Dinaburg og sameinuðust liðin undir nafninu *Dinaburg*. . uppúr því samstarfi slitnaði þó. Og Daugava var boðið af lettnseska knattspyrnusambandinu að spila í úrvalsdeild árið 2010.

## Titlar
***[[Lettneska úrvalsdeildin|Úrvalsdeildin]]**: **1**
*2012
***Lettneska Bikarkeppnin**: **1**
*2008

## Tilvísanir

## Tenglar
* Heimasíða félagsins
FK Spartaks Jūrmala

*FK Spartaks*  er lettneskt knattspyrnufélag með aðsetur í Jūrmala.
## Árangur

## Titlar
**[[Lettneska Úrvalsdeildin]]*: *2*
*2016, 2017
**Lettneska Bikarkeppnin*: *1*
*2018

## Tilvísanir

## Tenglar
* Heimasíða félagsins
İlkay Gündoğan

**İlkay Gündoğan**, (fæddur 24. október 1990 í Gelsenkirchen) er þýskur knattspyrnumaður af tyrkneskum ættum sem spilar með Galatasaray.

Hann spilaði með þýska landsliðinu frá 2011 til 2024.

Gündoğan skoraði bæði mörkin í 2-1 sigri á Manchester United í úrslitum enska bikarsins 2023. Hann vann þrennu með City 2022-2023 þegar liðið vann einnig bikarinn og Meistaradeild Evrópu. Það tímabil var hann fyrirliði liðsins.

## Titlar
;Borussia Dortmund
* Bundesliga (1): 2011-12
* **Þýska Bikarkeppnin**(1): 2011-12
* Meistaradeild Evrópu: 2012-13 (**Úrslit**)
;Manchester City
*Enska úrvalsdeildin (5): 2017-18, 2018-19, 2020-21, 2021-22, 2022-23
*Enski bikarinn (2): 2018-19, 2022-2023
*Meistaradeild Evrópu: 2022-2023

## Heimildir
*http://www.ilkay-guendogan.com/ 
*https://www.fussballdaten.de/person/ilkay-guendogan/
*https://www.kicker.de/ilkay-guendogan/spieler/bundesliga/2013-14/borussia-dortmund
Breel Embolo

**Breel Donald Embolo**, (fæddur 14. febrúar 1997 í Yaoundé í Kamerún ) er svissneskur knattspyrnumaður af kamerúnskum uppruna sem spilar með Borussia Mönchengladbach í þýsku úrvalsdeildinni og svissneska landsliðinu.

## Heimildir
*https://www.fourfourtwo.com/features/how-breel-embolo-became-one-europes-hottest-prospects-wont-join-man-united 
*https://int.soccerway.com/players/breel-donald-embolo/314474/
*https://www.bbc.com/sport/football/30484330
Góuþrælsveðrið

**Góuþrælsveðrið** var áhlaupsveður sem gekk yfir suðvesturhorn Íslands þann 9. mars árið 1685 en þá bar Góuþrælinn upp á þann dag og því er veðrið við hann kennt. 132 menn af ellefu skipum fórust í óveðrinu, skipin voru frá Stafnesi og Vestmannaeyjum. 7 skip frá Stafnesi fórust með samtals 60 manns, að undanteknum tveimur mönnum sem komust lífs af. Strax nóttina eftir rak 47 lík í land, sum í Garðinum, önnur á Miðnesi. Voru þau öll jarðsett að Útskálakirkju í sömu gröf.
Auxerre

**Auxerre** er sveitarfélag í miðju Frakklandi í og umdæminu Yonne á bökkum fljótsins Yonne. Íbúar eru rúm 30.000.
Toulon

**Toulon** er hafnarborg við frönsku rivíeruna í héraðinu Provence-Alpes-Côte d'Azur í Frakklandi. Íbúar eru um 172.000 (2017). Borgin er sú 4. stærsta við Miðjarðarhaf í Frakklandi á eftir Marseille, Nice og Montpellier.
Franski herflotinn er staðsettur í Toulon.
Christoph Daum

**Christoph Paul Daum**, fæddur 24 október árið 1953 í Oelsnitz, Erzgebirgskreis sem þá tilheyrði Austur-Þýskalandi, er þýskur knattspyrnuþjálfari og fyrrum leikmaður.

Christoph Daum varð frægur sem þjálfari þegar hann stýrði 1. FC Köln veturinn 1985/86. Á tíma hans í Köln tókst félaginu að ná 2.stæti deildarinnar nokkur ár í röð. 1990 var hann rekinn af stjórn Kölnar af óþekktum ástæðum. Eftir það tók hann við stórliði VfB Stuttgart og tókst honum að sigra Bundesliguna með þeim tímabilið 1991/92. Eftir það fór hann í nokkur ár til Tyrklands þangað til hann  kom aftur til þýskalands árið 1996, í þetta skipti sem þjálfari hjá Bayer 04 Leverkusen.Og náði þar glæsilegum árangri og var með liðið í toppbaráttu öll árin.

Árið 2000 átti að ráð hann sem þjálfara Þýska landsliðsins. eftir Erich Ribbeck.Enn vegna þess að upp komst um Kókaínneyslu hans var ákvörðunuin tekin til baka. Upp komst um kókaínneyslu hanns eftir að hann hafði lent í orða rifrildi við Uli Hoeneß, þar sem Daum neytaði ásökunum Hoeneß, um að hann væri í kókaín neyslu, og bauðst sjálfur til að fara í próf til að skera úr um málið, á því prófi féll hann, fór í fangelsi, yfirgaf þýskaland, og hefur síðan verið þjálfari í Austuríki og Tyrklandi, þar sem hann hefur unnið marga titla..

## Félög
; Sem leikmaður
*  Eintracht Duisburg 1848 (1972–1975)
*  1. FC Köln (1975–1979)

; Sem Þjálfari
* 1. FC Köln (1986–1990)
* VfB Stuttgart (1990–1993)
** Þýskur Meistari 1992
*  Beşiktaş JK (1994-1996)
* Bayer 04 Leverkusen (1996–2000)
*  Beşiktaş JK (2001–2002)
*  FK Austria Wien (2002–2003)
** Austurískur meistari 2003
*  Fenerbahçe SK (2003–2006)
** Tyrkneskur meistari 2004 og 2005
*   1. FC Köln (2006–2009)
*  Fenerbahçe SK (2009–2010)
* Eintracht Frankfurt (2011)
*  Club Brugge KV (2011–2012)
*  Bursaspor (2013-2014)
*  Rúmenía(2016-2017)

## Tenglar
*https://www.fussballdaten.de/person/christoph-daum/
*https://www.theguardian.com/football/2009/may/20/seven-deadly-sins-football-gluttony-part-two
*https://www.kicker.de/daum-unterschreibt-bis-2010-357802/artikel
*https://www.leverkusen.com/whoiswho/whoiswho.php4?view=Daum_Chr Leverkusen-who's who
Monza

**Monza** er borg í Langbarðalandi á norður-Ítalíu, 15 km norðaustan við Mílanó. Hún er höfuðstaður sýslunnar Monza e Brianza. Íbúar eru 124 þúsund (2020).

Borgin er þekkt fyrir Formúlu 1 kappakstur sem fer fram á brautinni Autodromo Nazionale di Monza. Knattspyrnuliðið er AC Monza.
Gerald Asamoah

**Gerald Asamoah** (fæddur 1978) er þýskur fyrrverandi knattspyrnumaður sem spilaði stærsta hluta ferilsins með Schalke 04 og Þýska landsliðinu. Gerald fæddist í Gana og var 12 ára þegar fjölskylda hans flutti til Þýskalands.
Gerald Asamoah var hluti af landsliði Þýskalands sem vann bronsverðlaun á heimavelli árið 2006.

## Heimildir
*https://www.kicker.de/gerald-asamoah/spieler/regionalliga-west/2013-14/fc-schalke-04-ii
*https://www.kicker.de/asamoah-spielt-wieder-fuer-schalke-589310/artikel
*http://news.bbc.co.uk/sport3/worldcup2002/hi/team_pages/germany/squad/newsid_1786000/1786485.stm
Páll Pétursson

**Páll Bragi Pétursson** (fæddur 17. mars 1937, látinn 23. nóvember 2020) var íslenskur bóndi og stjórnmálamaður.
Hann var þingmaður Norðurlands vestra 1974–2003 fyrir Framsóknarflokkinn og gegndi starfi félagsmálaráðherra 1995–2003. Einnig var hann formaður þingflokks Framsóknarflokksins 1980–1994. Hann var meðlimur í Norðurlandaráði 1980–1991 og var forseti þess 1985 og 1990. Þess utan gegndi hann störfum og formennsku fyrir ýmsar nefndir og samtök.
 
Páll fæddist að Höllustöðum í Blöndudal.

## Tenglar
*Um Pál á vef Alþingis
Lýðræðis- og byltingarhreyfing eþíópísku þjóðarinnar

**Lýðræðis- og byltingarhreyfing eþíópísku þjóðarinnar** (amharíska: የኢትዮጵያ ሕዝቦች አብዮታዊ ዲሞክራሲያዊ ግንባር ye’ītiyop’iya ḥizibochi ābiyotawī dīmokirasīyawī ginibari) var stjórnmálabandalag í Eþíópíu sem aðhylltist sambandsstjórn þjóðernishópa landsins.  Í daglegu tali var hreyfingin gjarnan kölluð **EPRDF** eftir nafni sínu á ensku, *Ethiopian People's Revolutionary Democratic Front*.  Bandalagið samanstóð af fjórum stjórnmálaflokkum: Þjóðfrelsishreyfingu Tígranna, Amhara-lýðræðisflokknum, Orómó-lýðræðisflokknum og Suður-eþíópísku lýðræðislegu alþýðuhreyfingunni. Eftir að hreyfingin kollvarpaði kommúnísku Derg-stjórninni árið 1991 réð hún lögum og lofum í eþíópískum stjórnmálum til ársins 2019.

Í nóvember árið 2019 var Lýðræðis- og byltingarhreyfingin leyst upp að undirlagi forsætisráðherrans Abiy Ahmed og aðildarflokkunum var steypt saman í nýjan flokk, Velmegunarflokkinn. Þjóðfrelsishreyfing Tígra neitaði hins vegar að taka þátt í stofnun flokksins og hún er því ein gömlu aðildarflokkanna sem enn starfar sjálfstætt.

## Söguágrip
Á tíma borgarastyrjaldarinnar í Eþíópíu var Lýðræðis- og byltingarhreyfingin uppreisnarhópur sem barðist gegn Derg, kommúnískri einræðisstjórn herforingjans Mengistu Haile Mariam sem entist frá 1974 til 1987. Á þessum tíma tók Derg-stjórnin tugi þúsunda stjórnarandstæðinga af lífi án dóms og laga og um 400.000 manns sultu til dauða í hungursneyð árin 1983-1985.

Lýðræðis- og byltingarhreyfingin varð til árið 1989 með samruna Þjóðfrelsishreyfingar Tígra og Eþíópísku lýðræðislegu alþýðuhreyfingarinnar. Síðar gengu til liðs við hreyfinguna meðlimir úr uppreisnarhreyfingu Orómóa og hópur af hermönnum Derg-stjórnarinnar sem höfðu snúið baki við einræðisstjórninni.

Eftir að kommúnistastjórn Eþíópíu hrundi í byrjun tíunda áratugarins fóru Bandaríkin að styðja Lýðræðis- og byltingarhreyfinguna. Michael Johns, sérfræðingur í Afríkumálum við Heritage-stofnunina, skrifaði árið 1991 að  „það [væru] jákvæðar blikur á lofti um að hreyfingin hyggist hverfa frá einræðistilburðum Mengistu“.

## Hugmyndafræði
Lýðræðis- og byltingarhreyfingin þróaði aldrei með sér skýra eða einsleita hugmyndafræði. Meðlimir hennar aðhylltust viðhorf af ýmsum toga sem voru þó á heildina litið vinstra megin við stjórnarandstöðuna. Hreyfingin lagði áherslu á ýmis almenn markmið eins og hraðan útflutningshagvöxt, náið samstarf við Bandaríkin í utanríkis- og varnarmálum, náið samstarf við Kína í efnahags- og verslunarmálum og ýmis nýlegri viðfangsefni eins og umbætur á eþíópískum ríkisstofnunum. Umbæturnar fólust meðal annars í einföldun á stjórnsýslunni, einkavæðingu ríkisfyrirtækja og aðlögun skattkerfisins og efnahagsins að væntanlegri fólksfjölgun í landinu. Á tíunda áratugnum var jafnframt lögð áhersla á alþjóðavæðingu og aukið frjálslyndi í efnahagskerfi landsins og reynt að ýta undir innlenda neyslu og aukna menntun. Þrátt fyrir viðleitni til að ýta undir viðskiptafrelsi var haldið í verndartolla á innflutningsvörum til landsins.

## Tilvísanir
Orlando City SC

**Orlando City SC** er bandarískt knattspyrnufélag með aðsetur í Orlando. Það spilar heimaleiki sína á Exploria Stadium sem tekur 25.500 áhorfendur í sæti og er í norður-amerísku Major League Soccer deildinni.

Dagur Dan Þórhallsson spilaði með félaginu 2023-2025.

## Árangur

## Tenglar
* Heimasíða félagsins
Mason Greenwood

**Mason Will John Greenwood** (fæddur 1. október 2001) er enskur knattspyrnumaður sem spilar með Olympique de Marseille í Ligue 1. 

Í lok janúar 2022 var Greenwood handtekinn, grunaður um nauðgun og líkamsárás. Manchester United hafði tilkynnt sama dag að Greenwood myndi ekki æfa með félaginu í óákveðinn tíma vegna ásakana um gróft heimilisofbeldi. Harriet Robson, kærasta Greenwoods, hafði þá birt myndir af sér á samfélagsmiðlum með alvarlega áverka sem hún sagði vera eftir Greenwood. Allar ákærur gegn Greenwood voru felldar niður í febrúar árið 2023. 

Greenwood braut sóttvarnarreglur ásamt Phil Foden í ferð með enska landsliðinu á Íslandi þegar þeir buðu stúlkum inn á Hótel Sögu, haustið 2020.

## Tilvísanir
Störun

**Störun** (einnig kallað **störunaraðferð**) er hálf-skopleg „aðferð“ sem stærðfræðingar vísa í þegar kemur að því að finna lausnir á vandamálum. Aðferðin gengur þannig fyrir sig að sá sem er að kljást við stærðfræðivandamál starir á það þar til að (hugmynd að) lausn birtist.

Þessi aðferð er ekki mjög áreiðanleg en getur verið mjög gagnleg í ákveðnum tilvikum, sérstaklega þegar manni dettur ekkert annað í hug en þá verður líka að gæta að sér að stara ekki of lengi á vandamálið.